29.4.2014 Jurnalul Oficial al Uniunii Europene L 127/1 (Acte legislative) DIRECTIVE DIRECTIVA 2014/40[UE A PARLAMENTULUI EUROPEAN ȘI A CONSILIULUI din 3 aprilie 2014 privind apropierea actelor cu putere de lege şși a actelor administrative ale statelor membre în ceea ce priveşte fabricarea, prezentarea şi vânzarea produselor din tutun și a produselor conexe și de abrogare a Directivei 2001/37/CE (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 53 alineatul (1) și articolele 62 și 114, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic şi Social European ()), având în vedere avizul Comitetului Regiunilor (?), hotărând în conformitate cu procedura legislativă ordinară (), întrucât: (1) Directiva 2001/37/CE a Parlamentului European și a Consiliului (*) stabileşte reglementări la nivelul Uniunii referitoare la produsele din tutun. Pentru a reflecta progresele ştiințifice, precum şi evoluțiile pieței şi ale contextului internațional, ar fi necesare modificări substanțiale ale directivei menţionate, iar aceasta ar trebui abrogată și înlocuită cu o nouă directivă. (2)  În rapoartele sale din 2005 şi 2007 privind punerea în aplicare a Directivei 2001/37/CE, Comisia a identificat domenii în care s-a considerat utilă desfăşurarea de acţiuni suplimentare în scopul bunei funcţionări a pieţei interne. În 2008 şi în 2010, Comitetul ştiințific pentru riscuri sanitare emergente şi noi (CSRSEN) a pus la dispoziția Comisiei opinii ştiințifice privind produsele din tutun care nu arde și aditivii utilizați la fabricarea produselor din tutun. În 2010, a avut loc o consultare de amploare a părţilor interesate, care a fost urmată de consultări pe probleme specifice ale părților interesate și însoțită de studii efectuate de consultanți externi. Statele membre au fost consultate pe parcursul întregului proces. Parlamentul European şi Consiliul au solicitat în mod repetat Comisiei să revizuiască și să actualizeze Directiva 2001/37/CE. (3)  În anumite domenii reglementate prin Directiva 2001/37/CE, statele membre sunt împiedicate juridic sau în practică să-și adapteze în mod eficient legislația la noile evoluții. Acest aspect este relevant în special pentru reglementările referitoare la etichetare, conform cărora statele membre nu pot să crească dimensiunea avertis- mentelor de sănătate, să modifice amplasarea lor pe un pachet individual (denumit în continuare „pachet unitar”) sau să înlocuiască avertismentele înşelătoare privind nivelurile emisiilor de gudron, nicotină și monoxid de carbon (GNMC). ') JO C 327, 12.11.2013, p. 65. ( ()) JO C 280, 27.9.2013, p. 57. (') Poziția Parlamentului European din 26 februarie 2014 (nepublicată încă în Jurnalul Oficial) și Decizia Consiliului din 14 martie 2014. (“) Directiva 2001/37/CE a Parlamentului European și a Consiliului din 5 iunie 2001 privind apropierea actelor cu putere de lege şi a actelor administrative ale statelor membre în materie de fabricare, prezentare și vânzare a produselor din tutun (JO L 194, 18.7.2001, p. 26).